पत्ता-पत्ता, बूटा-बूटा जिक्र-ए-खुदा में खोया...
ईदमिलादुन्नबी के मौके पर अंजुमन इस्लामिया के बैनर तले गुरुवार को जिला मुख्यालय में जुलूस-ए-मोहम्मदी निकाला गया। इस दौरान सरकार की आमद मरहबा, दिलदार की आमद मरहबा के नारों से शहर गुंजयमान रहा। जुलूस में शामिल लोग नात पढ़ कर आगे बढ रहे थे। सरकार की आमद मरहबा..., पत्ता-पत्ता बूटा-बूटा जिक्र-ए-खुदा में खोया... आदि नात पढ़ रहे थे।
जुलूस में शामिल लोग नबी की शान में खूब इस्लामी परचम लहराए। एक-दूसरे को खजूर खिलाकर मुंह मीठा कराया। जुलूस-ए-मोहम्मदी बाजार टांड़ परिसर स्थित मोती मस्जिद से प्रारंभ होकर सिसई रोड, टावर चौक, मेन रोड, पटेल चौक लोहरदगा रोड होते हुए थाना रोड स्थित जामा मस्जिद के समीप पहुंचकर समाप्त हो गया। इसके अलावा विभिन्न मुहल्लों मदरसों के छोटे-छोटे बच्चे अपने हाथों में इस्लामी परचम लहरा रहे थे। बच्चों की उपस्थिति से जुलूस और आकर्षक नजर रहा था। दावत-ए-इस्लामी के निगरान में फूलों से सुसज्जित वाहन में सवार होकर एक से बढ़कर एक नात प्रस्तुत कर रहे थे। वाहन में सवार दावत-ए-इस्लामी के हाजी मौलाना मोहम्मद मिस्वाही तकरीर पेश करते हुए पैगंबर मोहम्मद साहब की जीवनी पर प्रकाश डाल रहे थे। इस मौके पर सदर सलीम, आशिक, शमीम, बारीक, सलाउददीन, सब्बू, हिमांशु केशरी, मो. इलियास, आफताब आलम लाडले, गुलाब हसनैन, मो. मुस्लिम खान, मो. वाले, मो. इकबाल, मो. असलम, अाफताब आलम राजा, मो. मिन्हाज, मो. तसलीम, मो. तहसीन अतारी, मो. तहफीम अहमद, मो. तौसिफ, जाबिर, कौशर, नौशाद, आमीर, अनीश, बबलू, फिरोज, आफताब अंजुम, मो. कलाम, साबीर, मो. फिरोज, मो. लाल, मो. इबरार, मो. मुन्ना पंगा, मो. इरफान, मो. सदाब आलम, मो. प्रिंस, मो. खुरशीद, मो. मुर्तजा, मो. आरिफ, बन्नू मियां, एमयूएम के अध्यक्ष बतरेज, सचिव गुलाम मुस्तफा, अधिवक्ता, नैयर, शाहीद, निहाल, सोनू, जावेद, शमसाद, मुन्ना, टिपू, बबलू बंटी समेत अन्य लोग उपस्थित थे। वहीं पुलिस प्रशासन द्वारा सुरक्षा का व्यापक प्रबंध किए गए थे। सुन्नी एक्शन कमेटी के तत्वावधान में जोहर नमाज के बाद दो बजे सदर अस्पताल में मरीजों के बीच फल, ब्रेड मिठाई का वितरण किया गया। इधर गोल्डन क्लब चांदनी चौक द्वारा गरीब लोगों के बीच 200 कंबल का वितरण किया गया।
जुलूस में दावत-ए-इस्लामी, मदरसा कादरिया रिजविया, मदरसा इस्लामिया फैज-ए-आम, जमात रजा-ए-मुस्तफा, अरमई मदरसा, मदरसा के अलावा आजाद बस्ती, हुसैन नगर, अहमद लेन, खड़िया पाड़ा, चांदनी चौक, गौस नगर, इस्लामपुर, बाबर गली, बाजारटांड, मिल्लत कॉलोनी, रजा कॉलोनी, रजाक लेन, नदी ग्राउंड, थाना रोड, उस्ताद मुहल्ला आंबेडकर नगर आदि मुहल्लों के लोगों ने सहभागिता निभाई।
स्वागत के लिए स्टॉल लगाए गए
जुलूसके स्वागत के लिए चैंबर ऑफ कॉमर्स, सुन्नी एक्शन कमेटी, न्यू नवजवान कमेटी मुस्लिम युवा मंच समेत अन्य संस्थाओं ने दर्जनों स्टॉल लगाए थे। मिठाई, शरबत, पानी, चविंगम, चॉक्लेट खजूर आदि का वितरण किया गया।
दावत-ए-इस्लामी ने सुब्हे बहारा के समय की सामूहिक दुआ
जुलूससे पहले अहले सुबह 4:30 बजे फजर नमाज से पूर्व दावत-ए-इस्लामी के निगरान द्वारा सामूहिक दुआ कार्यक्रम का आयोजन किया गया। दुआ में मुस्लिम धर्मावलंबी दावत-ए-इस्लामी के सदस्य शामिल हाेकर अल्लाह से पूरे उम्मतों के पैगंबर मोहम्मद साहब के बताए सुन्नतों पर चलने की हिदायत की दुआ मांगी। दुआ समाप्ति के बाद दावत-ए-इस्लामी के निगरान ने घूम-घूमकर लोगों को मुबारकबाद दी। दावत-ए-इस्लामी के निगरान मोहम्मद तहसीन अहमद अतारी ने बताया कि दुआ मांगने का यह समय दुअा कबुलियत का समय है। इसे हम सुब्हेबहारा कहते हैं।
बच्चों के बीच हुई नात प्रतियोगिता
ईदमिलादुन्नबी सह जुलूस के बाद दोपहर के दो बजे से थाना रोड स्थित उर्दू मिडिल हाई स्कूल परिसर में ईद मिलादुन्नबी कमेटी के तत्वावधान में बच्चों के बीच नात ख्वानी प्रतियोगिता का आयोजन किया गया। प्रतियोगिता में विभिन्न मुहल्लों मदरसों के बच्चों ने बढ-चढ़कर अपनी सहभागिता निभाई। इस मौके पर बच्चों ने एक से बढ़कर एक नात प्रस्तुत कर लोगों का मन मोह लिया।
ईद-मिलादुन्नबी पर जिले में जुलूस-ए- मोहम्मदी निकाला गया, टावर चौक के समीप जुलूस का दृश्य।
bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva